ธปท.จับตาแบงก์แข่งสินเชื่อบ้าน0%
ธปท.จับตาธนาคารแข่งขันสินเชื่อบ้านดอกเบี้ย0% ชี้สะท้อนการแข่งขันเพิ่มสูงขึ้น
1 เม.ย. 2556

ธปท.จับตาธนาคารแข่งขันสินเชื่อบ้านดอกเบี้ย0% ชี้สะท้อนการแข่งขันเพิ่มสูงขึ้น
นายเกริก วณิกกุล รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) กล่าวว่า การที่ธนาคารพาณิชย์ใช้โปรโมชั่นอัตราดอกเบี้ยสินเชื่อเพื่อที่อยู่อาศัย 0%นั้น แสดงให้เห็นว่า การแข่งขันด้านสินเชื่อเพื่อที่อยู่อาศัยเพิ่มสูงขึ้น แต่การแข่งขันลักษณะนี้ถือว่าเป็นส่วนน้อยเฉพาะกลุ่มธนาคารพาณิชย์ขนาดใหญ่เท่านั้น 
อย่างไรก็ตามอัตราดอกเบี้ย 0% อาจจะเป็นส่วนหนึ่งที่ทำตลาดอสังหาริมทรัพย์เติบโต ซึ่งธปท. ยังคงจับตาดูทั้งอัตราดอกเบี้ย0% และคุณภาพของสินเชื่อเพื่อที่อยู่อาศัย
นายเกริกกล่าวว่า ที่ผ่านมาทางธปท.ได้เน้นให้ทางธนาคารพาณิชย์แจ้งรายละเอียดและเงื่อนไขของสินเชื่อในโฆษณาให้ชัดเจน เช่น ไม่ให้ตัวเล็กจนเกินไป เพื่อให้คนดูแล้วเข้าใจได้ หากทำเป็นตัวเล็กๆ ก็ไม่ถูกต้อง เพราะไม่ชัดแจ้งและไม่โปร่งใสแก่ผู้ใช้บริการ